CELEX: 62018TN0655
Language: fi
Date: 2018-10-30 00:00:00
Title: Asia T-655/18: Kanne 30.10.2018 – Aupicon ym. v. EUH

21.1.2019   
            
            
               FI
            
            
               Euroopan unionin virallinen lehti
            
            
               C 25/45
            
         
      Kanne 30.10.2018 – Aupicon ym. v. EUH
      (Asia T-655/18)
      (2019/C 25/58)
      Oikeudenkäyntikieli: ranska
      
         Asianosaiset
      
      
         Kantajat: Delphine Aupicon ym. (Gaborone, Botswana) ja 10 muuta kantajaa (edustaja: asianajaja N. de Montigny)
      
         Vastaaja: Euroopan ulkosuhdehallinto (EUH)
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan EEAS:n talousarviosta ja hallinnosta vastaavan pääjohtajan 19.12.2017 tekemän päätöksen ADMIN(2017)26, joka koskee sellaisten maiden määrittämistä, joissa elinoloja pidetään Euroopan unionin elinoloja vastaavina ja joiden elinolojen perusteella ei synny oikeutta henkilöstösääntöjen liitteessä X olevassa 10 artiklassa tarkoitettuun elinolojen perusteella maksettavaan korvaukseen varainhoitovuodelta 2018
               
            
                  —
               
               
                  kumoaa tarvittaessa kantajien vuoden 2018 palkkatodistukset
               
            
                  —
               
               
                  velvoittaa vastaajan korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa kahteen kanneperusteeseen.
      
                  1)
               
               
                  Ensimmäinen kanneperuste, joka perustuu Euroopan unionin henkilöstösääntöjen liitteessä X olevan 1 artiklan kolmannen kohdan rikkomiseen sillä perusteella, ettei EEAS ole antanut yleisiä täytäntöönpanosäännöksiä henkilöstösääntöjen 110 artiklan mukaisesti.
               
            
                  2)
               
               
                  Toinen kanneperuste, joka perustuu ilmeisiin arviointivirheisiin, joihin EEAS:n väitetään syyllistyneen, kun se on tarkastellut kriteerejä, jotka on otettava huomioon arvioitaessa elinolojen perusteella maksettavaa korvausta, ja toisaalta relevanttien perustelujen puuttumiseen.